<prompt> Akaretša sehlogo: Peoples Daily Online e begile gore sehlakahlaka se senyenyane seo se tšwelelago Nokeng ya Muodaoxi ka borwa-bodikela bja China seruthwaneng se sengwe le se sengwe se fetogile lefelo le lefsa le le ratwago kudu ke basepedi ba go boga naga ka baka la go swana ga sona le khudu. Tiragalo ye e ile ya bitšwa khudu ya seruthwane e rotogago meetseng ke badudi ba lefelong leo. Khudu ke leswao le lebotse kua China leo le emelago go phela nako e telele. Ponagalo ya lefsika e ithekgile ka tekanyo ya meetse a mafula ao a theogelago ka tlase ga noka. Sebopego sa khudu se tšwelela feela ge boemo bja meetse bo le magareng ga dimithara tše 163 le tše 168. Sehlakahlaka se bonwa se le kgole. Lefsika leo le lego Nokeng ya Muodaoxi leo le tsebjago e le khudu ya seruthwane yeo e rotogago meetseng, ke lefelo le lefsa la go kgahliša la go boga naga ka borwa-bodikela bja China. Sebopego sa khudu se thoma go bonagala kudu ge Letamo la Three Gorges le romela meetse ka tlase ga noka gomme boemo bja meetse bo theogela go dimithara tše 163-168. Noka ya Muodaoxi e ka gare ga Lefelo la Matamo a Dikgoro tše Tharo gomme boemo bja meetse bo laolwa ke Letamo la Dikgoro tše Tharo. Seruthwane se lebelelwa e le nako e botse ya go thabela boemo ka ge Letamo la Three Gorges le nea mafelo ao a lego ka tlase ga noka meetse, e lego seo se fokotšago tekanyo ya meetse. Tiragalo ye ya tlhago ga bjale e tsebja kudu mo e lego gore gatee-tee ge e tšwelela ngwaga o mongwe le o mongwe, ditaba di phatlalala ka lebelo, tša dira gore go be le lešaba la basepedi ba go boga naga bao ba tšeago dinepe go tšwa dithabeng le mebotong ya kgaufsi. Meng Liu wa lefelong leo o itše: Ke polelwana e tumilego mo bakeng sa go fihla ga seruthwane, re fo re khudu e a tla. Gaešita le ge e le selo se sefsa go basepedi ba bantši ba go boga naga, tiragalo ye ya ngwaga le ngwaga e tsebja gabotse ke batho ba lefelong leo. Go e na le go bolela gore seruthwane se a tla, ba re khudu e a tla Ge noka e le botebong bja yona bjo bo tlwaelegilego bja dimithara tše 175, sehlakahlaka se bontšha feela ntlha e nyenyane ka godimo ga meetse. Ge go bapetšwa, ge meetse a theoga go fihla go dimithara tše e ka bago tše 145, leswika le kgokaganywa le naga-kgolo. Sehlakahlake se bogareng bja Noka ya Muodaoxi yeo e fetago ka motsaneng wa Longshi ka Yunyang County ka motseng wa Chongqing. Tiragalo ye ya tlhago ga bjale e tsebja kudu mo e lego gore gatee-tee ge e tšwelela lešaba la basepedi ba go boga naga le kgeregela go tlo tšea diswantšho.  <response>: Sebopego sa khudu se tšwelela feela ge meetse a theogile go fihla boemong bjo itšego. Sehlakahlaka se se ka gare ga Tikologo ya Letamo la Three Gorges. Batho ba lefelong leo ba bitša tiragalo ye gore kekhudu ya seruthwane yeo e rotogago meetseng . Khudu ke leswao le lebotse kua China leo le emelago go phela nako e telele. 